Ulugʻbek Lapasov. Ulugʻbek Xidirovich Lapasov — oʻzbek diplomati, 2023-yildan Oʻzbekiston Respublikasining Birlashgan millatlar tashkilotidagi doimiy vakili. 2018—2022-yillarda Oʻzbekiston Respublikasining Birlashgan millatlar tashkiloti Jenevadagi boʻlimi va boshqa xalqaro tuzilmalardagi doimiy vakili. 2022-yildan BMTning inson huquqlari kengashi vitse-prezidenti. Maʼlumoti. 2000—2005 — Jahon iqtisodiyoti va diplomatiya universiteti, xalqaro munosabatlar bakalavriati. Fransuz, ingliz, rus, oʻzbek (ona) tillarini biladi. 2005—2006 — Jan Mulen Lion universiteti magistraturasi. 2006—2007 — maxsus kurslari. Mehnat faoliyati. 2004—2006 — Oʻzbekistonning Belgiyadagi elchixonasi, Oʻzbekistonning Yevropa Ittifoqi va NATOdagi vakolatxonalarida referent. 2006—2008 — Oʻzbekiston Respublikasi Tashqi ishlar vazirligi Yevropa va NATO bilan hamkorlik departamentida referent, attashe. 2008—2012 — Oʻzbekiston Respublikasining Fransiyadagi elchixonasi, Oʻzbekistonning YUNESKOdagi doimiy delegatsiyasida uchinchi kotib. 2012—2014 — Oʻzbekiston Respublikasi Tashqi ishlar vazirligi Yevropa va NATO bilan hamkorlik boshqarmasida boʻlim boshligʻi. 2014—2016 — Oʻzbekiston Respublikasining Jeneva shahridagi BMT boʻlimi va boshqa xalqaro tashkilotlar huzuridagi doimiy vakolatxonasida birinchi kotib. 2016—2018 — Oʻzbekiston Respublikasining Jeneva shahridagi BMT boʻlimi va boshqa xalqaro tashkilotlar huzuridagi doimiy vakolatxonasida maslahatchi, muvaqqat ishlar vakili. 2018-yil sentabrdan hozirgacha — Oʻzbekiston Respublikasining Jenevadagi BMT boʻlimi va boshqa xalqaro tashkilotlardagi doimiy vakili. 2022-yildan BMTning inson huquqlari kengashi vitse-prezidenti. 2023-yil 7-avgustdan Oʻzbekiston Respublikasining Birlashgan millatlar tashkilotidagi doimiy vakili.